Flickering Flame: The Solo Years Volume 1
Flickering Flame: The Solo Years Volume 1 — ბრიტანელი როკ-მუსიკოს როჯერ უოტერსის 2002 წელს გამოცემული პირველი ოფიციალური კომპილაციური ალბომი, რომელშიც შეტანილია როგორც სინგლებში შესული სიმღერები, ასევე სხვა კომპოზიციები მისი ალბომებიდან და სიმღერების დემო-ვერსიები. ეს ალბომი გამოვიდა კომპილაციის Echoes: The Best of Pink Floyd გამოცემიდან ნახევარი წლის შემდეგ. ისევე როგორც პინკ ფლოიდის კომპილაცია, იგი არის პროდიუსერ ჯეიმზ გათრის ნაშრომი და ორივეს საერთო ის აქვს, რომ ყველა სიმღერა გაერთიანებულია ერთმანეთში გარდამავალი სეგმენტებით ან გარკვეული ხმოვანი ეფექტებით. Flickering Flame: The Solo Years Volume 1-ის შემადგენილი ნაწილი არის როჯერის სოლო მასალა, დაწერილი სხვადასხვა წლებში. „Knockin' On Heaven's Door“, ბობ დილანის ცნობილი სიმღერის ქავერ-ვერსია, ჩაიწერა 1998 წლის ფილმისთვის „აკრძალული სიყვარული“. „Too Much Rope“-ში შეშის ჩეხვის დროს ისმის ოდნავ განსხვავებული ხმოვანი ეფექტები. „Flickering Flame“ სრულიად ახალი სიმღერაა. მითითებულია, რომ ეს არის დემო-ვერსია. იგი სრულდებოდა 2002 წლის კონცერტებზე. „Radio Waves“ სიმღერას „Towers of Faith“ რადიოხმებით ენაცვლება. ეს ხმები ძალიან ჰგავს ვიდეოში Radio KAOS EP გამოყენებულებს. სიმღერის „Lost Boys Calling“ დემო-ვერსია საბოლოო ვერსიასთან შედარებით ასევე განსხვავებულია.